
R A P O R T

asupra propunerii legislative pentru completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă

1. În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată pentru dezbatere pe fond în procedură obişnuită, cu propunerea legislativă pentru completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă, trimisă comisiei cu adresa nr. Pl.x 854 din 13 noiembrie 2006.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.891/26.06.2006)

· avizul favorabil al Consiliului Economic şi Social (nr.1396/12.06.2006)
· avizul negativ al Comisiei juridice, de disciplină şi imunităţi (nr.31/1347/15.11.2006)
· avizul negativ al Comisiei pentru buget, finanţe şi bănci (nr.736/18.12.006)
· punctul de vedere negativ al Guvernului (nr.2161/13.07.2006).
Propunerea legislativă are ca obiect de reglementare completarea articolului 85 din Legea nr.76/2002 privind sistemul asigurărilor pentru şomaj şi stimularea ocupării forţei de muncă, cu un nou alineat, pentru crearea unui cadru favorabil ocupării locurilor de muncă de către foştii deţinuţi, prin instituirea unor facilităţi angajatorilor care încadrează în muncă persoane din această categorie. 
Comisia propune Plenului Camerei Deputaţilor aprobarea iniţiativei legislative în scopul eliminării muncii la negru şi ţinând cont de dificultăţile cu care se confruntă această categorie de persoane în găsirea unui loc de muncă, precum şi de atitudinea reţinută a angajatorilor la primirea în societăţile comerciale a celor cu antecedente penale.
2. Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

3. La dezbaterile care au avut loc în şedinţa comisiei din 20 februarie 2007 au participat, în conformitate cu prevederile art.55 din Regulamentul Camerei Deputaţilor, republicat:

· d-l Cătălin Dănilă – Secretar de Stat, Ministerul Muncii, Solidarităţii Sociale şi Familiei
· d-na Georgeta Bratu – director, Ministerul Muncii, Solidarităţii Sociale şi Familiei

· d-l Eugen Preda – secretar general, Agenţia Naţională pentru Ocuparea Forţei de Muncă 
· d-na Veronica Dobre – director, Agenţia Naţională pentru Ocuparea Forţei de Muncă 

· d-na Cecilia Sebe – consilier, Ministerul Muncii, Solidarităţii Sociale şi Familiei

· d-l deputat Romeo Hanganu – iniţiator.
4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu 11 voturi pentru şi 3 abţineri.

5. Propunerea legislativă a fost respinsă de Senat în şedinţa din 08 neoiembrie 2006.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.

În urma dezbaterilor, în şedinţa din 20 februarie 2006, comisiile propun Plenului adoptarea cu modificări a propunerii legislative după cum urmează:

I. Amendamente admise

În urma dezbaterilor, Comisia propune adoptarea propunerii legislative cu următoarele amendamente:
	Nr. crt.
	Text iniţial
	Text propus de Comisie

(autorul amendamentului)
	Motivarea

amendamentelor propuse


	0
	1
	3
	4

	1
	Titlul legii

Lege pentru completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă


	Lege pentru completarea art.85 din Legea nr.76/2002 privind sistemul asigurărilor pentru şomaj şi stimularea ocupării forţei de muncă

Autor: d-l deputat Stelian Duţu


	Pentru respectarea normelor de tehnică legislativă, având în vedere conţinutul proiectului.

	2
	Articol unic – La Art.85 după aliniatul (1) se introduce un aliniat nou (11) cu următorul cuprins:


	Articol unic. – După alineatul (1) al articolului 85 din Legea nr.76/2002 privind sistemul asiguărilor pentru şomaj şi stimularea ocupării forţei de muncă, publicată în Monitorul Oficial al României, Partea I, nr.103 din 6 februarie 2002, cu modificările şi completările ulterioare, se introduce un nou alineat, alin.(11), cu următorul cuprins:

Autor: d-l deputat Stelian Duţu


	Pentru respectarea normelor de tehnică legislativă.

	3
	(11) De facilităţile prevăzute la aliniatul (1) beneficiază şi angajatorii care încadrează în muncă pe durată nedeterminată foşti deţinuţi şi le menţin raporturile de muncă sau de serviciu cel puţin 2 ani, cu condiţia ca angajarea să se facă în cel mult 3 luni de la eliberarea persoanei în cază din penitenciar.


	(11) De facilităţile prevăzute la alin.(1) beneficiază şi angajatorii care încadrează în muncă pe durată nedeterminată foşti deţinuţi şi le menţin raporturile de muncă sau de serviciu cel puţin 2 ani, cu condiţia ca angajarea să se facă în cel mult 3 luni de la eliberarea persoanei în cază din penitenciar.

Autor: d-l deputat Stelian Duţu


	Pentru respectarea normelor de tehnică legislativă.



Comisia propune aprobarea iniţiativei legislative în forma propusă în raport, cu 10 voturi pentru şi 3 abţineri.

Kerekes Karoly 

